CELEX: 62021TN0585
Language: hr
Date: 2021-09-09 00:00:00
Title: Predmet T-585/21: Tužba podnesena 9. rujna 2021. – Zásilkovna/Komisija

29.11.2021   
            
            
               HR
            
            
               Službeni list Europske unije
            
            
               C 481/31
            
         
      Tužba podnesena 9. rujna 2021. – Zásilkovna/Komisija
      (Predmet T-585/21)
      (2021/C 481/44)
      Jezik postupka: engleski
      
         Stranke
      
      
         Tužitelj: Zásilkovna s. r. o (Prag, Češka Republika) (zastupnik: R. Kubáč, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Komisijinu odluku u predmetu SA.55208 (2020/C) – Naknada Češkoj pošti za obvezu pružanja univerzalne usluge u razdoblju od 2018. do 2022., u obliku dopisa od (i) 9. srpnja 2021. i (ii) 31. kolovoza 2021., kojom se djelomično odbija tužiteljeva žalba od 8. studenoga 2019. u pogledu unakrsnog subvencioniranja vlastitih poslovnih aktivnosti, koje je provodilo društvo Česká pošta s.p.;
               
            
                  —
               
               
                  naloži Komisiji snošenje vlastitih troškova i troškova tužitelja.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je Komisija počinila očitu pogrešku time što je zaključila da unakrsno subvencioniranje, koje je provodilo društvo Češka pošta, ne čini državnu potporu u skladu s člankom 107. stavkom 1. UFEU-a.
                  
                              —
                           
                           
                              Konkretno, navodi se da unakrsno subvencioniranje, koje je provodilo društvo Češka pošta, čini samostalnu nespojivu državnu potporu na temelju članka 107. stavka 1. UFEU-a, koja se već provodila barem u razdoblju od 2013. do 2017. (ali vjerojatno još i prije), koju je Komisija stoga treba temeljito ocijeniti u zasebnom upravnom postupku, a ne kao sporedno pitanje u okviru postupka u predmetu SA.55208 (2020/C), ograničenog na razdoblje od 2018. do 2022. To je potkrijepljeno prethodnom Komisijinom praksom. Međutim, Komisija je pogrešno zaključila da to unakrsno subvencioniranje uopće ne čini državnu potporu.
                           
                        
            
                  2.
               
               
                  Drugi tužbeni razlog, koji se temelji na tvrdnji da je Komisija počinila bitnu povredu postupka, s obzirom na to da njezina odluka da unakrsno subvencioniranje, koje je provodilo društvo Češka pošta, ne smatra samostalnom državnom potporom nije valjano obrazložena.
                  
                              —
                           
                           
                              Konkretno, Komisija nije na odgovarajući način obrazložila pobijanu odluku. Stoga je Komisija povrijedila tužiteljevo bitno postupovno pravo, s obzirom na to da su institucije EU-a dužne obrazložiti mjere o kojima je riječ kako bi se osigurala mogućnost njihova preispitivanja pred sudovima.